Liite nro. 4

**Vanhustyön johtajat ja asiantuntijat ry**

# TOIMINTASUUNNITELMA 2023

1. **Yleiset tavoitteet**

Vuosi 2023 on Vanhustyön johtajat ja asiantuntijat ry:n 96. toimintavuosi. Yhdistyksen tavoitteena on toimia aktiivisesti jäsentensä hyväksi ja vahvistaa asemaansa valtakunnallisena järjestönä ja vaikuttajana sekä osallistua vanhustyön johtajien kansainväliseen toimintaan.

Vanhustyön johtajat ja asiantuntijat ry on Talentia ry:hyn kuuluva valtakunnallinen jäsenyhdistys. Yhdistyksen tavoitteena on:

* tuoda esiin sosiaalinen asiantuntijanäkökulma vanhustyössä ja yhteiskunnallisessa päätöksenteossa
* parantaa vanhustenpalveluiden laatua ja luoda edellytykset hyvälle vanhuudelle
* edistää jäsenistön ammattitaitoa
* verkostoitua kansallisesti ja kansainvälisesti.

**2. Jäsentoiminta ja edunvalvonta**

Yhdistykseen jäsenmäärä on 1.1.2023 yhteensä 273 jäsentä (naisia 265 ja miehiä 8), joista työssä olevia maksavia jäseniä oli yhteensä 207 jäsentä ja eläkeläisjäseniä 59. Yhdistykseen kuului opiskelijoita 10 henkilöä ja rinnakkaisjäsenenä ei kuulunut yhtään.

Tavoitteena on kasvattaa jäsenmäärää rekrytoimalla hyvinvointialueiden, säätiöiden, yhdistysten ja yksityisten vanhustyön yksiköiden vanhustyön johtajia ja muita vanhustenpalveluiden johtotehtävissä työskenteleviä henkilöitä sekä alan koulutus-, kehittämis- ja konsultointitehtävissä sekä asiantuntijatehtävissä työskenteleviä henkilöitä. Alueellaan kukin yhdistyksen jäsen toimii aktiivisesti rekrytoinnissa.

Aluetasolla yhteyttä jäsenistöön pidetään jäsentiedote, yhteisten tapaamisten ja koulu-tustilaisuuksien sekä Talentia ry:n kanssa tehtävän yhteistyön avulla. Talentia ry:n kanssa yhdistys ylläpitää tiivistä yhteistyötä.

Talentia ry:n kautta yhdistys vaikuttaa jäsenistön palkkaus- ja muihin työsuhde-etuihin.

Talentian alueasiamiesten kanssa käynnistetään yhteistyö. Tavoitteena on tehdä tunnetuksi yhdistyksen toimintaa.

Yhdistyksen tavoitteena on vuoden 2023 aikana verkostoitua aiempaa paremmin yksityisen sektorin vanhustenpalveluiden johto- ja asiantuntijatehtävissä toimivien kanssa ja saada siten vahvistettua sosiaalisen näkökulman tärkeyttä vanhuspalveluiden tuottamisen ja järjestämisen kokonaisuudessa.

 Yhdistys järjestää ”Vanhustyön kriisistä ratkaisuihin” -koulutustilaisuuden 29.6.2023

 Porin Yliopistokeskuksen tiloissa. Tilaisuus on kohdennettu vanhuspalvelujen esi-

 henkilöille ja asiantuntijoille sekä vanhustyössä toimiville henkilöille. Tilaisuus jär-

 jestetään yhteistyössä VALLI ry:n ja Talentia ry:n kanssa. Tilaisuuden tavoitteena on

 antaa uusia näkökulmia vanhustyöhön ja hyvinvointiteknologian mahdollisuuksiin

 vanhustyössä sekä tukea johtajuuteen.

**3. Vaikuttaminen**

Jokainen Vanhustyön johtajat ja asiantuntijat ry:n jäsen vaikuttaa omassa työssään alueellaan tuoden esille sosiaalisen ja kokonaisvaltaisen vanhustyön tärkeyttä. Yhdistyksen visiona on, että vanhustyön osaajilla on valtakunnallisesti ja alueellisesti vahva ja tunnustettu asema.

Hallituksen jäsen Sanna Lastikka on Talentia ry:n hallituksen jäsen.

Vanhustyön johtajat ja asiantuntijat ry:n jäsenistöllä on mahdollisuus tuoda esille vanhustyön keskeisiä ja puhuttelevia asioita ja/tai teemoja Vanhustyön-lehden ”Ajan virrassa”- palstalla. Hallituksen varajäsen Kirsi Kuusinen-James on jäsenenä Vanhustyö-lehden toimituskunnassa 1.1.2018 lukien. Palstan kautta yhdistykselle avautuu vaikuttamisenkanava.

Sanna Lastikka Akavan liittokokouksen jäsen vuosina 2023-2024 sekä työelämän kehittämisryhmän puheenjohtaja 2023-2024.

Akavan OYS-erva-alueen verkoston jäsenyys (Sanna Lastikka) 2020-

Vanhustyön Keskusliitto ry:n sääntömääräinen liittokokous pidetään 13.6.2023 klo 12 alkaen (Scandic Simonkenttä, Helsinki). Yhdistyksen edustaja osallistuu liittokokoukseen.

1. **Yhteistyö**

Talentia ry:n kanssa tehdään yhteistyötä.

Vanhustyön johtajat ja asiantuntijat ry on aktiivisesti mukana Talentia ry:n ja Vanhustyön Keskusliiton – Central förbundet för de gamlas väl rf:n – toiminnassa, puheenjohtaja on jäsenenä Vanhustyö-lehden toimituskunnassa. Lisäksi yhdistys on mukana kansainvälisessä toiminnassa EAN (European Ageing Network) kautta ja puheenjohtaja toimii yhdistyksen edustajana EAN:n valtuuston kokouksissa.

1. **Jäsenedut ja tiedottaminen 2023**

Yhdistys on Talentia ry:n valtakunnallinen jäsenyhdistys ja jäsenet ovat oikeutettuja käyttämään Talentian jäsenetuja. Yhdistys julkaisee vähintään kahdesti vuodessa sähköisen jäsentiedotteen. Whatsapp-ryhmä on otettu käyttöön hallituksen jäsenten viestintäkanavana. Vanhustyönjohtajat ja asiantuntijat ry. Facebook-ryhmä on perustettu. <https://www.facebook.com/groups/vanhustyonjohtajat/>. Ryhmä on suljettu. Sen löytää jokainen hakija, mutta julkaisut näkevät vain yhdistyksen jäsenet.

**6. Toiminta**

Yhdistyksen omistamia Levin (Sirkan Raitio, joka kuudes viikko) ja Vuokatin (Katinkulta, viikko 6 ja Kultakatti, viikko 21) lomaosakkeet ovat jäsenistön käytössä omakustannushintaan.

1. **Varainhankinta**

Yhdistyksen toiminta rahoitetaan pääosin Talentia ry:n tulouttamilla jäsenmaksu-palautuksilla sekä erikseen anottavilla yhdistysavustuksilla. Lomaosakkeiden käyttökulut katetaan osakkeista saatavilla käyttömaksuilla.